РЕПУБЛИКА БЪЛГАРИЯ

КОНСТИТУЦИОНЕН съд

ОПРЕДЕЛЕНИЕ №1

София, 20 февруари 2002 г.

Конституционният съд в състав:

Председател: Христо Данов Членове: Георги Марков Димитър Гочев Тодор Тодоров Неделчо Беронов Стефанка Стоянова

Маргарита Златарева Васил Гоцев Румен Янков Живан Белчев Пенка Томчева

при участието на секретар-протоколиста Галина Добрева разгледа в закрито заседание на 20 февруари 2002 г. конституционно дело №1 /2002 г., докладвано от съдията Стефанка Стоянова.

Делото е образувано по искане на главния прокурор.

Искането, основано на чл. 149, ал. 1, т. 1 от Конституцията, е за даване на задължително тълкуване на чл. 151, ал. 2 от основния закон по въпроса за действието във времето на тълкувателните решения на Конституционния съд.

С определение от 11. II. 2002 г. съдът е допуснал искането за разглеждане по същество. След постановяване на определението е постъпило писмо от главния прокурор - № 1 от 18. II. 2002 г., в което той е заявил, че оттегля направеното искане.

№

Като взе предвид оттеглянето на искането и постоянната си практика в тази насока /опр. № 4 от 18. П. 1993 г. по к.д. № 26/1992 г., опр. № 6 от 29. Х. l 996 г. по к.д. No 23/1996 г., опр. № 8 от 19. ХП. 1996 г. по к.д. № 28/1996 г., опр. No 2 от 27. IV. 1999 г. по к.д. №35/1998 г., опр. № 3 от 27. IV. 1999 г. по к.д. № 2/1999 г./, съдът приема, че производството по делото следва да бъде прекратено. Затова

ОПРЕДЕЛИ:

Прекратява производството по к.д. № 1/2002 година.

Препис от определението да се изпрати на заинтересуваните страни и вносителя на искането.

Председател:

Христо Данов